เทศบาลนครตรัง  จัดโครงการ “ส่งเสริมการแพทย์แผนไทยและการแพทย์ทางเลือกเทศบาลนครตรัง ประจำปี 2561”
นายแพทย์รักษ์ บุญเจริญ รองนายกเทศมนตรี รักษาราชการแทน นายกเทศมนตรีนครตรัง เป็นประธานในพิธีเปิดการอบรมโครงการ “ส่งเสริมการแพทย์แผนไทยและการแพทย์ทางเลือกเทศบาลนครตรัง ประจำปี 2561” ที่ห้องประชุม ชั้น 3 อาคารอเนกประสงค์เทศบาลนครตรัง โดยมีนายสมหมาย ยอดเพชร ผู้อำนวยการกองสาธารณสุขและสิ่งแวดล้อม กล่าวรายงาน โดยการอบรมในครั้งนี้ มีผู้ร่วมการอบรมประกอบด้วย ประชาชนในเขตเทศบาลนครตรังและ อสม. จำนวน 100 คน มีวิทยากรจากสำนักงานสาธารณสุขจังหวัดตรัง งานแพทย์แผนไทย โรงพยาบาลศูนย์ตรัง แพทย์แผนไทย และแพทย์พื้นบ้าน มาเป็นวิทยากรบรรยายให้ความรู้แก่ผู้ร่วมโครงการฯ

สำหรับโครงการส่งเสริมการแพทย์แผนไทยและการแพทย์ทางเลือกเทศบาลนครตรัง ประจำปี 2561 มีวัตถุประสงค์เพื่อให้บุคลากร อสม. หมอพื้นบ้าน และประชาชนทั่วไป ได้มีความรู้ ความเข้าใจเกี่ยวกับการขึ้นทะเบียนหมอพื้นบ้าน และมีความรู้เกี่ยวกับการใช้ยาสมุนไพรในการรักษาตัว รวมไปถึงการฝึกปฏิบัติการสร้างผลิตภัณฑ์จากสมุนไพรอย่างง่าย เพื่อให้สามารถนำความรู้และประสบการที่ได้ ไปใช้อย่างถูกต้องเหมาะสม